section_heading: Ponašanja agenta
paragraph_text: Svaki agent može imati neograničeni broj ponašanja. Kada agentu stigne poruka, prosljeđivač poruka ju proslijedi ponašanju kojem je namijenjena. Svako ponašanje ima predložak poruke koji mu je određen, koji koristi prosljeđivač poruke kako bi odredio koja je poruka za koje ponašanje, tako da poruku spoji s predloškom. Time, ponašanje može odrediti koje vrste poruka želi primati koristeći predloške.